BEITIALARRANGOITIA LIZARRALDE (EH Bildu, 2014-06-19):
Mila esker.
Beno, PPren erantzuna espero zitekeen zen. Hala ere, nire...
BEITIALARRANGOITIA LIZARRALDE andreak Mila esker.
Beno, PPren erantzun espero zitekeena zen. Hala ere, nire hasierako parte hartzean esan dudana esaten ari zaio herritarrei: Bakoitza defendatu dadila eta interes orokorra hor konpon, jakitun epaileek zenbateko astindua eman dioten bai bere legeari eta bai ondoriozkoari ere bai.
Baina uste dut denei, zuen jarrera zuritzen nahi horretan, funtsezko zerbait ahaztu zaizuela. Eta da epai bat dagoela eta epai horrek nulidadeaz hitz egiten duela. Ez duela hitz egiten ez aurreratu behar den, ez den, ez finantza erakunde batek edo besteak. Eta nulidadea mahai gainean dagoenean, atzera begirako aplikazioa eskatzen duela.
Eta hortaz –eta nik ulertzen dut papeleta–, Itxaso jaunak bere jarrera edo bere zuzenketa izango balu entitate guztiek epaile hori bitarteko atzera begira zuzendu dezatela okerra, guk ez genuke arazorik izango zeren eta gero hitz egingo dut Kutxabanki buruz eta.
Baina guk Kutxabanki interpelazio zuzen bat egiten badiogu, da epaileak Kutxabanki buruz hitz egiten duelako eta Kutxabankek berak dauka aukera bere etxe barruan gauzak nola egin dituen zuzentzeko, bera delako interpelatua epaitegietatik, ez nik Kutxabankekiko jarrera berezi bat nahi dudalako. Are gehiago, baita 10etik 9 kasu konponduko liratekeelako eta erabiltzaileen arazoan pentsatzen hasten baldin bagara, gatozen praktikoa den zerbaitetara.
Baina eraman dezazun Kutxabank kenduta, guk planteatzen ditugun puntu guztiak finantza erakunde hitza jarrita. Onargarria da bai ala ez? Baina zuei hori ahaztu zaizue! Atzera eraginkortasuna!
Zuek diozue: "Klaro, azaroaren 1erako problema amaitu da eta orain % 15ak dauka arazoa". Ez, ez! % 100ak dauka arazo bat kobratu zaiola tokatzen zitzaiona baino gehiago, pagatu duela tokatzen zitzaiona baino gehiago eta diru hori bueltan jaso egin behar duela.
Eta hori ez du konpontzen azaroaren 1erako dena aldatzeak, ez du konpontzen aldaketa aurreratzeak. Konpontzen du atzera begira gaizki egindakoa konpontzeak. Eta konpontzen du ez behartuta afektatuak banaka epaitegietara joaten bere dirutik zeren eta tasak ere –PPkoei esker ez dira merkeak–ordainduz beraien burua defendatu behar izatea.
Hori da okerrak zuzentzea! Eta izan modu partikularrean, izan modu orokorrean, hori ez dakarren proposamenik ez du arazoa konpontzen. Hor dago gakoa eta ez beste zertan. Eta ez du gehiegizkoa dela esaten, ilegala dela esaten du! Legea urratzen duela esaten du!
Eta ez nahastu Euriborrarekin! Etorkizunean Euriborra ere manipulagarria ez dadin izan eta hartu beharko diren berme guztiak hartu beharko dira eta gehiago! Eta guk babestuko ditugu baina konpondu dezagun IRPHarena eta parean egin ditzagun besteak eta ez bata bestearekin ordezkatu.
Horrek egingo luke sinesgarri zuek egiten dituzuen proposamenak. Ikuspegi orokorrak bai baina atzera begirako hori ere bai zeren eta bestela, esaten ari garena da orain arte gehiago ordaindu duten hori "hor konpon Marianton" eta problema konpondu da.
Batzuk bidean etxea galdu dute, beste batzuk estu eta larri egon dira. Eta beraien egoera ekonomikoa oso ona izanda ere, ez zegokiena pagatzea ez zuten pagatu behar eta gu hortik ez gara mugituko. Eta gu ez gara mugitzen ez hemen eta ez Kutxan zeren eta esan eta egin bietan bozkatzen dugu berdin.
Eta PNVk ez dauzka bi jarrera, dauzka hiru: Bat, hemen alde, kutxetan kontra eta telebistan Ortuzar jaunak ni niri IRPHa kentzeko ahaleginetan ari naiz.
Hori da Gobernuan dagoen alderdi baten jarrera? Nire IRPHa kentzen saiatu naiz eta gainerakoa hor konpon?